b'\n_START_ARTICLE_\nRimskokatoli\xc5\xa1ka cerkev v Sloveniji\n_START_SECTION_\nPred naselitvijo Slovanov\n_START_PARAGRAPH_\nKr\xc5\xa1\xc4\x8danstvo je na obmo\xc4\x8dje dana\xc5\xa1nje Slovenije pri\xc5\xa1lo v 2. stoletju z rimskimi vojaki in trgovci. Ob koncu 2. stoletja so bile prisotne \xc5\xbee \xc5\xa1kofije: Petoviona (Ptuj), Celeia (Celje), Emona (Ljubljana). Sicer je bila takrat prevladujo\xc4\x8da uradna rimska politeisti\xc4\x8dna vera, zlasti med voja\xc5\xa1tvom pa je bil raz\xc5\xa1irjen mitraizem. Kr\xc5\xa1\xc4\x8danstvo je hitro napredovalo po Konstantinovem prevzemu kr\xc5\xa1\xc4\x8danstva in razglasitvi verske svobode (milanski edikt leta 313)._NEWLINE_S prihodom Slovanov so slovanska politeisti\xc4\x8dna verovanja izpodrinila kr\xc5\xa1\xc4\x8danstvo, predvsem pa je prenehala prej\xc5\xa1nja cerkvena organizacija. Propad rimske oblasti in novo poselitev zgodovinsko zaznavamo predvsem po prenehanju kr\xc5\xa1\xc4\x8danskih \xc5\xa1kofij; Petoviona \xc5\xbee pred letom 577.\n_START_SECTION_\nReformacija in protireformacija\n_START_PARAGRAPH_\nSredi 16. stoletja se je na Slovenskem razmahnila reformacija prete\xc5\xbeno luteranske smeri. Slovenski protestanti so objavili prve slovenske knjige (Primo\xc5\xbe Trubar leta 1550: Abecednik in Katekizem). Vrhunec te aktivnost je bil leta 1584, ko je Jurij Dalmatin izdal prvi slovenski prevod celotnega Svetega pisma._NEWLINE_V za\xc4\x8detku 17. stoletja sta kne\xc5\xbeji absolutizem in katoli\xc5\xa1ka cerkev v procesu protireformacije in katoli\xc5\xa1ke prenove zatrli protestantizem in obnovili prevlado katoli\xc5\xa1kega verskega nauka in RKC. Vodilna oseba v dobi protireformacije je bil \xc5\xa1kof Toma\xc5\xbe Hren. Med letoma 1600 in 1603 je v svoji \xc5\xa1kofiji uni\xc4\x8dil protestantske knjige in zatrl protestantizem, ohranil pa Dalmatinovo Biblijo in dobil pape\xc5\xa1ko dovoljenje za njeno rabo, s \xc4\x8dimer je ohranil jezikovno in knji\xc5\xbeno tradicijo. Nov prevod Svetega pisma so Slovenci dobili \xc5\xa1ele v letih 1784\xe2\x88\x921802 (prevajanje organiziral duhovnik Jurij Japelj).\n_START_SECTION_\nRKC na Slovenskem med drugo svetovno vojno\n_START_PARAGRAPH_\nKatoli\xc5\xa1ka cerkev je do okupacijskih oblasti  imela razli\xc4\x8dna stali\xc5\xa1\xc4\x8da glede na zate\xc4\x8dene razmere in okupacijsko oblast. Na Primorskem, kjer je bila \xc5\xbee pred vojno italijanska fa\xc5\xa1isti\xc4\x8dna oblast, je duhov\xc5\xa1\xc4\x8dina podpirala narodnoosvobodilni boj, ki ga je vodila Osvobodilna frontaoziroma  komunisti. Na \xc5\xa0tajerskem in v Prekmurju so zasedbene oblasti (nem\xc5\xa1ke oziroma mad\xc5\xbearske) slovensko duhov\xc5\xa1\xc4\x8dino pregnale (Nemci najve\xc4\x8d v Srbijo). Med nem\xc5\xa1ko okupacijsko oblastno in vi\xc5\xa1jo duhov\xc5\xa1\xc4\x8dino ni bilo sodelovanja. Mariborski \xc5\xa1kof Ivan Jo\xc5\xbeef Toma\xc5\xbei\xc4\x8d je odlo\xc4\x8dno protestiral zoper okupatorjeve ukrepe proti duhov\xc5\xa1\xc4\x8dini in slovenskemu ljudstvu._NEWLINE_V italijanski okupacijski Ljubljanski pokrajini, ki je obsegala ve\xc4\x8dji del ljubljanske nad\xc5\xa1kofije, so se zadeve bolj zapletle. Vodstvo RKC (\xc5\xa1kof  Gregorij Ro\xc5\xbeman s sodelavci) je zaradi gro\xc5\xbenje komunisti\xc4\x8dne revolucije bilo pripravljeno na aktivno sodelovanje (kolaboracijo) z okupatorji. Duhov\xc5\xa1\xc4\x8dina je sodelovala celo pri organiziranju oboro\xc5\xbeenih enot, najprej va\xc5\xa1kih stra\xc5\xbe, kasneje pa enot MVAC. Zaradi stopnjevanja nasprotovanja med obema ideolo\xc5\xa1kima in politi\xc4\x8dnima poloma je v vojnih razmerah pri\xc5\xa1lo tudi do usmrtitev nekaterih duhovnikov, ki jih je vodstvo OF oziroma njena Varnostno obve\xc5\xa1\xc4\x8devalna slu\xc5\xbeba (VOS) zaznala kot nevarne nasprotnike. Odmeven je bil atentat VOS na Lamberta Ehrlicha (vodjo katoli\xc5\xa1ke organizacija Stra\xc5\xbea), \xc5\xa1e  bolj sporna pa usmrtitev bla\xc5\xbeenega Lojzeta Grozdeta, ki je bil sicer terenski aktivist Katoli\xc5\xa1ke akcije ._NEWLINE_Ob tem so \xc5\xa1tevilni duhovniki sodelovali s partizani, katoli\xc5\xa1ki verniki pa so itak sestavljali ve\xc4\x8dino partizanske vojske. Na drugi strani pa so izpri\xc4\x8dani primeri zelo grobe protipartizanske propagande s pri\xc5\xbenice.\n_START_SECTION_\nApostolska nunciatura\n_START_PARAGRAPH_\nApostolska nunciatura v Ljubljani je bila ustanovljena 24. junija 1992, prvi stalni apostolski nuncij pa je bil imenovan \xc5\xa1ele leta 1995. Trenutni apostolski nuncij je Jean-Marie Speich .'